Na temelju članka 51. Zakona o vatrogastvu („Narodne novine“ broj 125/19, 114/22 i 155/23), članka 29. Statuta Javne vatrogasne postrojbe KLASA: 214-01/20-02/4, URBROJ: 2176/05-02-20-2 od 19. studenog 2020. godine i Odluke Vatrogasnog vijeća Javne vatrogasne postrojbe Grada Siska od 23. prosinca 2024. godine, Vatrogasno vijeće Javne vatrogasne postrojbe Grada Siska objavljuje

**JAVNI NATJEČAJ**

**za imenovanje zapovjednika Javne vatrogasne postrojbe Grada Siska**

**jedan izvršitelj (m/ž), na mandatno razdoblje od 5 godina**

Na Javni natječaj (u daljnjem tekstu: natječaj) mogu se ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljene su neutralno i odnose se na osobe obaju spolova.

Uvjeti:

* hrvatsko državljanstvo,
* posebno zdravstveno stanje i psihičku sposobnost za obavljanje vatrogasne djelatnosti što dokazuje potvrdom ovlaštene zdravstvene ustanove,
* da nije pravomoćnom presudom osuđen za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom („Narodne novine“, br. 125/11., 144/12., 56/15., 61/15., 101/17. i 118/18.) odnosno za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom („Narodne novine“, br. 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08, 57/11., 77/11. i 143/12.),
* kandidat mora imati završen najmanje preddiplomski i diplomski sveučilišni studij ili integrirani preddiplomski i diplomski sveučilišni studij ili preddiplomski stručni studij i specijalistički diplomski stručni studij te najmanje pet godina iskustva na poslovima vatrogasca s posebnim ovlastima i odgovornostima
* položen stručni ispit za vatrogasce s posebnim ovlastima i odgovornostima,
* položen vozački ispit B kategorije.

U prijavi na natječaj potrebno je navesti naziv tijela kojemu se upućuje prijava, naznaku na koje radno mjesto se prijavljuje, osobne podatke podnositelja/ice prijave (osobno ime, adresa stanovanja, broj telefona, odnosno mobitela, te adresa elektroničke pošte), naziv radnog mjesta na koje se osoba prijavljuje, popis dokumentacije priložene uz prijavu te datum sastavljanja prijave.

Prijavu je potrebno vlastoručno potpisati.

Podnošenjem prijave na natječaj, suglasni ste s načinom prikupljanja i obrade vaših osobnih podataka.

Uz prijavu, kandidati/kandidatkinje su dužni priložiti:

* zamolba,
* životopis,
* dokaz o hrvatskom državljanstvu (preslika domovnice i osobne iskaznice),
* dokaz o stručnoj spremi (original diploma ili ovjerena preslika),
* dokaz o položenom stručnom ispitu za vatrogasce s posebnim ovlastima i

odgovornostima (ovjerena preslika uvjerenja ili potvrde),

* uvjerenje iz kaznene evidencije da nije pravomoćnom presudom osuđen za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom („Narodne novine“, br. 125/11., 144/12., 56/15., 61/15., 101/17. i 118/18.) odnosno za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom („Narodne novine“, br. 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08, 57/11., 77/11. i 143/12.),
* dokaz o ukupnom radnom iskustvu i dokaz o najmanje pet (5) godina iskustva na poslovima vatrogasca s posebnim ovlastima i odgovornostima (original dokument ili ovjerena preslika):
  1. ugovore o radu, rješenja, potvrde poslodavca ili druge odgovarajuće isprave iz koje je razvidna vrsta i poslovi koji su se obavljali i vremensko razdoblje u kojem ih je kandidat obavljao i
  2. potvrda o podacima evidentiranim u matičnoj evidenciji Hrvatskog zavoda za Mirovinsko
* važeća potvrda ovlaštene zdravstvene ustanove o posebnom zdravstvenom stanju i psihičkoj sposobnost za obavljanje vatrogasne djelatnosti (original ili ovjerena preslika),
* presliku vozačke dozvole.

Obavezni dodatni podaci: e-mail adresa

Osobe koje prema posebnim propisima ostvaruju pravo prednosti pri zapošljavanju moraju se u prijavi na javni natječaj pozvati na to pravo, te imaju prednost u odnosu na ostale kandidate samo pod jednakim uvjetima. Uz prijavu na javni natječaj dužni su priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz kojeg se vidi to pravo.

Osobe koje se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17., 98/19. i 84/21.) imaju prednost pod jednakim uvjetima po utvrđenom redoslijedu iz stavka I. navedenog članka, ukoliko ispunjavaju uvjete propisane člankom 103. i 104. Zakona, te uvjete iz javnog natječaja. Navedeni kandidati dužni su dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti pri zapošljavanju objavljeni su na internetskoj stranici Ministarstva hrvatskih branitelja Republike Hrvatske <https://branitelji.gov.hr/zaposljavanje-843/843>.

Natječaj će se objaviti u Narodnim novinama i na internetskoj stranici Javne vatrogasne postrojbe Grada Siska.

Kandidati će o rezultatima natječaja biti obaviješteni u roku od 45 dana od isteka roka za podnošenje prijava. Po raspisanom natječaju ne mora se izvršiti izbor, u kojem slučaju se donosi odluka o poništenju natječaja.

Prijava se podnosi i dostavlja na adresu: Javna vatrogasna postrojba Grada Siska, Zagrebačka ulica 49g, 44000 Sisak, s obaveznom s naznakom „Javni natječaj – zapovjednik Javne vatrogasne postrojbe Grada Siska“, osobno ili preporučenom pošiljkom u zatvorenoj omotnici.

Rok za podnošenje prijava je 8 dana od objave javnog natječaja.

Smatra se da je prijava podnesena u roku ako je prije isteka roka zaprimljena osobnom predajom u službu Javne vatrogasne postrojbe Grada Siska. Ako je prijava upućena poštom preporučeno, dan predaje pošti, smatra se danom predaje Javnoj vatrogasnoj postrojbi Grada Siska.

Potpunom prijavom smatra se ona koja sadrži sve podatke i priloge navedene u javnom natječaju.

Osoba koja nije podnijela pravovremenu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku javnog natječaja, o čemu joj se dostavlja pisana obavijest na adresu elektroničke pošte koju je naznačila u prijavi.

Predsjednik Vatrogasnog vijeća

Ivan Radanović, v.r.